Sacrosancto monasterio in honore beati Petri, hoc est Cluniaco, ego Girbaldus et uxor mea Gunteldis, pro amore Dei et pro remedio animarum nostrarum, donamus unam vineam sitam in pago Matisconensi, in agro Fabriacensi, in villa Marchisoilo. Hæc vinea terminatur de uno latere terra sancti Marcelli, in alio latere terra Benedicti, in una fronte via publica, in alio latere respicit ad ipsos donatores. Habet in longo perticas X, in lato perticas III. Infra has terminationes, ad integrum donamus ad ipsam casam Dei, ut rectores ejusdem loci ab hac die totum in pace teneant. Si quis contradixerit, componat mediam libram de auro. Actum Cluniaco, in atrio sancti Petri. S. Girbaldi et Gunteldis, qui donationem istam fecerunt et firmare rogaverunt. S. Guntardi et Vuanfredi. Ego Deodatus scripsi et datavi III feria, in mense julio, anno XVI regnante Ludovico rege.